3. ΝΟΜΟΣ ΓΡΔ΄ της 17 Ιουν./26 Νοεμ. 1905 Περί του Εθνικού Τυπογραφείου. Άρθρ.1-7.(Οργανικαί διατάξεις, αντικατασταθείσαι υπό των κατωτέρω νεωτέρων Νομοθετημάτων). Άρθρ.8.-Απαγορεύεται η εν τω εθνικώ Τυπογραφείω πρόσληψις εκτάκτων εργατών. Όταν το υπάρχον προσωπικόν δεν επαρκή εις εκτέλεσιν των εργασιών του Εθνικού Τυπογραφείου, δίδεται η εκτέλεσις των πλεοναζουσών εργασιών κατ’ αποκοπήν δια μειοδοτικής δημοπρασίας, ενεργουμένης κατά τα δια Β.Δ/τος κανονισθησόμενα. Απαγορεύεται η άνευ δημοπρασίας εκτέλεσις οιασδήποτε τυπογραφικής εργασίας του Δημοσίου παρ’ ιδιωτικού Τυπογραφείου. «Της διατάξεως του άρθρου τούτου εξαιρείται, λόγω ανεπαρκείας του Εθνικού Τυπογραφείου, η εκτύπωσις των εκλογικών καταλόγων και των ετησίων αυτών παραρτημάτων των δήμων και κοινοτήτων του Κράτους, γινομένη εν ιδιωτικοίς τυπογραφείοις δια δημοπρασίας, προκηρυσσομένης παρά του υπουργείου των Εσωτερικών, επιμελεία των προέδρων πρωτοδικών, συμφώνως προς τα δια Β.Δ/τος κανονισθησόμενα». Η εντός « » παράγραφος προσετέθη δια του Νόμ. 393/1914. Άρθρ.9.-Η μισθοδοσία του εργατικού προσωπικού πληρώνεται κατά δεκαήμερον. Επί των μισθοδοτικών καταστάσεων δέον να βεβαιοί ιδιοχείρως ο εργοστασιάρχης ότι υπευθύνως βεβαιοί ότι το μισθοδοτούμενον προσωπικόν πράγματι ειργάσθη. Άρθρ.10.-(Αφεώρα το «Ταμιευτήριον του εργατικού προσωπικού του Εθν. Τυπογραφείου» όπερ συνεχωνεύθη εις το Μ.Τ.Π.Υ. δια του Β.Δ. 14/16 Απρ. 1923 περί συγχωνεύσεως κλπ.). Άρθρ.11.-Καταργούνται ο Νόμ. ΒΡΞΣΤ΄ της 16 Φεβρ. 1893 περί οργανισμού του Εθνικού Τυπογραφείου, εκτός των άρθρ. 3, 4, 9, 10, 11, 12 και 13 αυτού, και ο Νόμ. ΒΣΟ΄ της  21 Ιουν. 1895 περί τροποποιήσεως του Νόμου περί Εθνικού Τυπογραφείου. Αι περί πειθαρχικών ποινών διατάξεις των άρθρ. 19 έως 22 του Νομ. ΒΤΣΤ΄ της 14 Ιουλ. 1895 περί προσόντων των υπαλλήλων των υπαγομένων εις τα υπουργεία των Εσωτερικών και των Οικονομικών εφαρμόζονται και επί του προσωπικού του Εθνικού Τυπογραφείου. Σελ. 113 Εθνικό Τυπογραφείο 24.Α.ι.1-3 